Hereford RFC

Hereford Rugby Football Club er et engelsk rugby unionlag fra Hereford i Herefordshire. Klubben ble dannet i 1870 og spilte sine første kamper på Barrack Ground i Bartonsham. De første årene spilte den sine kamper i tillegg til Barrack Ground, også på Widemarsh Common, Castle Green, Portfield Meadow og Edgar Street. Motstandere den gang var Gloucester, Newport, Worcester, Kidderminster og South Wales, i tillegg til lag fra Ledbury, Ross, Abergavenny og Monmouth.
Herefords første landslagsspiller var James Bevan, som i 1881 var kaptein for Wales i deres første landskamp mot England på Blackheath. 


== Mellomkrigstiden ==
Da klubben gjenopptok sin aktivitet etter første verdenskrig, flyttet dem på nytt til Bishop’s Meadow. Len Saxby var kaptein og Ivor Yorath hans visekaptein. Len spilte i klubben mellom 1921 og 1926, og spilte senere for Gloucester, da han spilte på det engelske landslaget i kamper mot Wales og Sør-Afrika. Han var da den eldste spilleren som hadde spilt på det engelske rugbylandslaget.
I midten av 1920-årene flyttet klubben på nytt da Imperial Hotel ble hovedkvarteret. I 1928/29 spilte brødrene David og John Swayne for klubben. Begge spilte senere for Harlequins og spilte landskamper for England mot Wales. John i 1929 og David i 1931.
I 1932/33 sesongen spilte Hereford mot Lloyds Bank laget, der Len Saxby og Swayne brødrene spilte. Etter en sesong på Essex Arms Ground, returnerte klubben til Racecourse og spilte sine større kamper på Edgar Street. Spillet forfalt i løpet av 1930-årene og kampene ble fulgt av få publikumere.


== Etter andre verdenskrig ==
Den første sesongen etter krigen 1947/48, startet med en kamp mot RAF Hereford. Hjemmekampene ble spilt på St Martins, som var klubbens niende bane. Ivor Yorath var klubbens president og Geoff Morris var lagets kaptein. I 1948 slo klubben seg sammen med Old Herefordians for å danne en klubb i byen. Den siste kampen mellom de to lagene ble spilt i 1947 og ble vunnet av Herefordians. Samme år ble rivalen Luctonians RFC dannet og det ble spilt førstelagskamper mot Ebbw Vale. 
Hjemmekampene ble spilt på Racecourse til 1952, da klubben flyttet til Three Elms som ble klubbens tiende bane. 1950-årene startet med to dårlige sesonger. Men i perioden fra 1951 til 1958 vant klubben flere kamper enn de tapte.


== Rockfield Road-tiden ==
Det ble i 1952 kjøpt en tomt ved Rockfield Road og området ble omgjort til idrettsplass. En hytte ble satt opp av klubbens medlemmer. Hytten ble brukt til garderobe fram til klubbhuset ble forbedret i midten av 1970-tallet. I september 1955 spilte de sin første kamp på sin nye hjemmebane mot Worcester foran et stort og entusiastisk publikum. I september 1959 ble det første klubbhuset satt opp og åpnet, med en kamp mot et sterkt XV satt sammen av Peter Robbins. Denne kampen vant Hereford 12-8. Kampen ble sparket i gang av klubbens visepresident Tom Voyce, som på 1930-tallet hadde spilt kamper for England i Sør-Afrika. Seieren mot laget der blant andre Ohn Currie og Brian Whiteman spilte, begge Engelske landslagsspillere, førte til at en lang rekke lignende kamper ble spilt fram til 1967. Faste motstandere var blant annet Newport HSOB, Merthyr, Glamorgan Wanderers, Pontypool United, Gloucester United, Worcester og Luctonians.
På 1960-tallet spilte Alan Brinn for Hereford. Han spilte senere for Gloucester og spilte 3 landskamper for England i 1971.


== Eksterne lenker ==
Hereford RFCs offisielle nettside


== Kilder ==
125 years of Hereford Rugby Football Club, John Escott